**Жаттығулар:**

**1) Мына ұғымдардың сәйкес анықтамаларын табыңыз:**

|  |  |
| --- | --- |
| а) – елдің шаруашылығын зерттейтін ғылымдардың жиынтығы; | А. Экономикалық эксперимент |
| ә) – экономикалық үдерістер мен заңдардың мәнін ашатын ғылымдар; | Ә. Экономикалық категория |
| б) – әлемдік шаруашылықтың пайда болуы мен даму заңдылықтарын сипаттайтын ғылым; | Б. Еңбек |
| в) – тауарлар мен қызметтерді өндіру, бөлу,  айырбастау және тұтыну үдерісінде туындайтын қатынастар; | В. Кейнстік теория |
| г) – экономикалық үдерістер мен құбылыстарға қатысты объективтік, себеп-салдарлық байланыстар мен өзара тәуелділіктер; | Г. Меркантилизм |
| ғ) – экономикалық әрекеттердің тиімділігін тексеру мақсатында экономикалық салада ғылыми негізде жүргізілетін тәжірибе; | Ғ. Позитивті экономикалық  теория |
| д) – зерттеу әдістері туралы ғылым; | Д. Индукция |
| е) – байлықты ақшамен байланыстыратын ғылым; | Е. Маржинализм |
| ж) – ақша факторлары басты рөл ойнайтын  экономиканы тұрақтандыру теориясы; | Ж. Жалпы экономикалық  ғылымдар |
| з) қоғамның экономикалық өмірінің аса жалпы және маңызды жақтарын сипаттайтын логикалық түсініктер; | З. Материалдық емес өндіріс |
| и) – жекеден жалпыға қарай ой қорытындылаудың беталысы; | И. Өндірістік қатынастар |
| к) – экономикалық құбылыстар мен үдерістерді ғылыми дәлелдеуге бағытталған ғылым; | К. Экономикалық заңдар |
| қ) – нарықтық экономиканы мемлекеттік реттеудің теориялық негіздемесі; | Қ. Жеке экономикалық  ғылымдар |
| л) – адамның табиғатқа оны өзгерту мақсатында ықпал ету үдерісі; | Л. Экономика |
| м) – материалдық емес сипаттағы қызметтерді ұсыну мақсатында рухани құндылықтарды жасау үдерісі; | М. Монетаризм |
| н) – экономикалық басқарудың салалық ерекшеліктері мен қызметтерін зерттейтін ғылым; | Н. Методология |
| ң) – өз зерттеулерінде негізінен шекті шамаларды қолданатын теория. | Ң. Интерэкономика |

**2) Мына тұжырымдамалардың қайсысы микроэкономикаға**

және макроэкономикаға жататындығын анықтаңыздар:

а) үкімет бағаларды реттеу саясатын жүзеге асырады;

ә) ұзақ уақыт бойы құрғақшылықтың салдарынан Қазақстанның орталық аймақтарында егін шықпай қалды;

б) Қазақстанда минималды жалақы деңгейі 20 000 теңгені құрайды;

в) бюджет тапшылығын жою инфляцияны төмендетудің бір жолы болып табылады;

г) салықтарды төмендету елдегі іскерлік белсенділіктің жандануына мүмкіндік береді;

ғ) шәкіртақының мөлшері студенттің жанұясының орташа табысына немесе студенттің жеке табысына тәуелді болып келеді;

д) ұлттық ақша бірлігінің айналымға жіберілуі және оның айналымдылығы сыртқы экономикалық қызметті ырықтандырудың, экономиканың ашықтылық дәрежесінің элементі болып табылады.

**3) Кестені толтырыңыз:**

|  |  |  |  |
| --- | --- | --- | --- |
| Құқықтар  Жағдайлар | Иемдену | Пайдалану | Билік ету |
| 1 Сіз жер телімін сатып алдыңыз және  өз күрегіңізбен қажетті құдықты қазасыз. |  |  |  |
| 2 Сіз құдықты қазу үшін жұмыскер  жалдайсыз. |  |  |  |
| 3 Сіз жер телімін жалға бересіз. |  |  |  |
| 4 Жалға алушы (арендатор) осы жер  теліміне қосымша жұмыскерлерді жал-  дайды. |  |  |  |

**4)** Сіздің қолыңызда 1 млн. долларға тең қолма-қол ақша бар, ал сіздің досыңызда құны 1 млн. долларға бағаланатын қаланың сыртында үйі бар. Кімнің мүлігі аса жоғары өтімділікке ие болып табылады? Аса жоғары өтімді әдіспен мүлікті сақтау әрқашанда ұтымды болып табыла ала ма?